«Պաաս» կուսակցութեան Հալէպի Պետական Համալսարանի քարտուղարը հաստատեց, որ 1915-ին հայ ժողովուրդը իր պատմական հայրենիքէն տեղահանուելով ցեղասպանութեան ենթարկուեցաւ: Արիւնարբու Ճեմալ Փաշան հայ եւ արաբ մտաւորականներ ջարդեց, սակայն չյաջողեցաւ ոչնչացնել հայ եւ արաբ եղբայր ժողովուրդները, անոնց պայքարելու եւ հայրենիք կերտելու կամքն ու ոգին: Այսօր եւս, Ճեմալ Փաշայի ժառանգորդ, արիւնարբու աւազակը կը թալանէ Սուրիոյ հարստութիւնը, ջարդի ու տեղահանութեան կ՛ենթարկէ այս տարածքին մէջ ապրող խաղաղ ժողովուրդը՝ իր բոլոր բաղադրիչներով, սակայն մեր միասնակամ պայքարին շնորհիւ ձախողութեան պիտի մատնենք անոր ծաւալապաշտական ծրագիրները ու յաղթական դուրս պիտի գանք այս պայքարէն: